recursal/SuperWikiNEXT-32B huggingface dataset:
Lawson Crouse 2019. aastal Arizona Coyotesi mängijana
**Lawson Crouse** (sündinud 23. juunil 1997 Mount Brydgesis Ontario provintsis) on Kanada jäähokimängija, kes mängib NHL-i klubis Arizona Coyotes ründajana vasakäärel. Ta on klubi meeskonna asekapten.

Aastatel 2013–2016 mängis Crouse Ontario Hockey League'is (OHL) klubis Kingston Frontenacs.

2015. aastal valis Florida Panthers ta NHL-i *draft* '​is 11. valikuna. Sama aasta juulis sõlmis ta Panthersiga kolmeaastase lepingu.. Hooaja 2015/16 lõpus sai Crouse kaks mängu kirja American Hockey League'is (AHL) Panthersi tütarklubis Portland Pirates.

2016. aasta augustis kaubeldi Crouse Florida Panthersist Arizona Coyotesi. NHL-is debüteeris Crouse 15. oktoobril 2016 mängus Philadelphia Flyersi vastu. Esimese värava lõi ta liigas sama aasta 1. novembril mängus San Jose Sharksi vastu. Hooajal 2016/17 sai Crouse NHL-is kirja viis väravat ja seitse väravasöötu. Hooajal 2017/18 mängis Crouse põhiliselt AHL-is Coyotesi tütarklubis Tucson Roadrunners. Alates hooajast 2018/19 on Crouse kuulunud taas püsivalt Coyotesi põhikoosseisu. Tema seni resultatiivseim hooaeg NHL-is on olnud 2022/23 (24+21).

2015. aastal tuli Crouse Kanada kuni 20-aastaste koondisega juunioride maailmameistriks. Kanada jäähokikoondise koosseisus osaleb ta 2023. aasta maailmameistrivõistlustel.

Viited
------

1. ↑  "Florida Panthers Agree to Entry-Level Contract with F Lawson Crouse". *panthers.nhl.com*. 15. juuli 2015. Vaadatud 15. juulil 2015.
2. ↑  "Panthers trade Dave Bolland, Lawson Crouse to Coyotes for picks". *CBC News*. 25. august 2015. Vaadatud 27. augustil 2016.

Välislingid
-----------

* Lawson Crouse NHL.com lehel
* Lawson Crouse hockeydb.com lehel

| * v
* r
Arizona Coyotes |
| --- |
| 
**Väravavahid**: Connor Ingram **·** Karel Vejmelka |
| 
**Kaitsjad**: Josh Brown **·** Jakob Chychrun **·** Shayne Gostisbehere **·** Dysin Mayo **·** Janis Jérôme Moser **·** Patrik Nemeth **·** Troy Stecher **·** Conor Timmins **·** Juuso Välimäki |
| 
**Ründajad**: Nick Bjugstad **·** Travis Boyd **·** Lawson Crouse **·** Christian Fischer **·** Barrett Hayton **·** Zack Kassian **·** Clayton Keller **·** Andrew Ladd **·** Matias Maccelli **·** Jack McBain **·** Liam O'Brien **·** Nick Ritchie **·** Nick Schmaltz |
Pärnu-Jaagupi kirik (veebruar 2010)
**Pärnu-Jaagupi kirik** (ka **Pärnu-Jakobi kirik**) on Eesti Evangeelsele Luterlikule Kirikule kuuluv kirik Pärnu-Jaagupis.

Arvatavasti on see ehitatud puust esikiriku asemele aastail 1531–1534. See on noorim gooti stiilis kirik Eestis.

Kirik on pühitsetud palverändurite kaitsepühakule apostel Jaakobus Vanemale.

Kirikut kasutab Pärnu-Jakobi kogudus.

Pärnu-Jaagupi kiriku altar on ehitatud 1793. aastal. Aastal 1901 valminud altarimaali "Kristus ristil" on maalinud kunstnik Ants Laikmaa. See on koopia Tallinna Toomkirikus asuva Eduard von Gebhardti altaripildist "Kristus ristil".

Kiriku evangelistide kujudega barokk-kantsli autor on Elert Thiele. See on valminud 1660. aastal.

Orel on valmistatud Walkeri töökojas Riias 1895. aastal.

Viited
------

1. 1 2  Pärnu-Jaagupi kirik Eesti Kultuurimälestiste registris
2. 1 2  Pärnu-Jaagupi kirik kultuur.net lehel[*alaline kõdulink*]

Välislingid
-----------

* Pärnu-Jaagupi kirik kultuurimälestiste riiklikus registris Muuda Vikiandmetes


Pärnu-Jaagupi kirik
Pärnu-Jaagupi kihelkond

**Kirik**: Pärnu-Jaagupi  

**Mõisad**: Annamõisa mõis | Are mõis | Enge mõis | Halinga mõis | Kaelase mõis  | Kaisma mõis | Kangru mõis | Kergu mõis | Kõnnu mõis | Libatse mõis | Parasmaa mõis | Pööravere mõis | Roodi mõis | Sõõrike mõis | Uduvere mõis | Vahenurme mõis | Vee mõis
**Pärnu-Jaagupi Põhikool** on põhikool Pärnu maakonnas Põhja-Pärnumaa vallas Pärnu-Jaagupi alevis.

1822. aastal alustas tegevust Jaagupi kihelkonnakool, mis tegutses 13 aastat. Kooliõpetajaks oli kohalik köster Gustav Wilhem Birk. Koolis pidi õppima vähemalt 12 õpilast. Vajalik õpilaste arv saadi kokku jälle alles 1842. aastal ja kool sai tegevust jätkata. 1858. aastal lubatakse kooli tegevuse katkemise vältimiseks kooli ka saunameeste poegi. 1879. aastal lõpetab kool õpilaste puudumise tõttu siiski tegevuse. Uuesti alustab kihelkonnakool tegevust kohaliku kõrtsimaja leeritoas 1900. aastal pastor Voldemar Schultzi eestvedamisel. Siiski käisid paljud luteriusulised lapsed Uduvere õigeusulises kirikukoolis. Pastor otsustas kinkida uue koolimaja ehitamiseks Kalli maantee ääres köstri kopli ja kirikumõisa põllu vahel maad.

Kohalike elanike kaasabil valmis koolimaja 1901. aasta septembri lõpuks. 30. septembril 1901 jätkas kihelkonnakool vastvalminud koolimajas 40 õpilasega tööd. Koolmeistrina alustas tööd Hans Kotkas.

1913. aastal valmis koolile kahekorruseline juurdeehitis. Koolijuhatajana on sel ajal August Univer.

1918. aastal nimetati kool **Jakobi Täienduskooliks**, hiljem **Jakobi**, hiljem, **Pärnu-Jaagupi 6-klassiliseks algkooliks**, mida juhatas pikka aega August Laur.

1944. aastal jätkas kool tööd 7-klassilisena. 1952. aastal lisandusid keskkooliklassid ja kooli nimeks sai **Pärnu-Jaagupi Keskkool**.

1960. aastal kolis kool vanast kitsaks jäänud koolimajast uude avarase koolihoonesse, kus tegutseb tähapäevani. 1990. aastate alguses kolisid kooli noorimad õpilased endisesse lasteaiamajja, kuhu ehitati ka tütarlaste käsitöö- ja kodundusklassid.

29. mail 2002 otsustas Halinga Vallavolikogu nimetada Pärnu-Jaagupi Keskkooli **Pärnu-Jaagupi Gümnaasiumiks**.

1. septembrist 2016 on kooli nimi **Pärnu-Jaagupi Põhikool**.

Koolil on oma muuseum: Pärnu-Jaagupi koolimuuseum.

Kooli juhid ja direktorid
-------------------------

* Jakob Friedrich Johannson - kihelkonnakooli juhataja 1841-1880
* Hans Kotkas - kihelkonnakooli juhataja 1900-1905
* August Hansschmidt - kihelkonnakooli juhataja 1905
* August Univer - kihelkonnakooli juhataja 1905-1916
* August Raud - kihelkonnakooli juhataja 1916-1917
* Mart Tuisk - kihelkonnakooli juhataja 1917-1918
* August Laur - 6-klassilise algkooli juhataja 1918-1944
* Linda Virkus - mittetäieliku keskkooli direktor 1944-1951
* Juta Kubja - keskkooli direktor 1951-1960
* Endel Kärner - keskkooli direktor 1960-1973
* Jaan Roosileht - keskkooli direktor 1973-1991
* Alar Amor - keskkooli direktor 1991-1997
* Meelis Välis - keskkooli direktor 1998-1999
* Peeter Orav - gümnaasiumi direktor 2000-2002
* Diana Beltadze - gümnaasiumi direktor 2003-2008
* Lembit Rebane - gümnaasiumi direktor 2008-2014
* Katrin Kohjus - põhikooli direktor alates 2014

Viited
------

1. 1 2 3 4 5 6 7  Ajaloost. Pärnu-Jaagupi Põhikooli veebisait.

Välislingid
-----------

* Pärnu-Jaagupi Põhikooli koduleht
**Pamflett** (inglise *pamphlet* 'brošüür', 'pilkekiri' < keskaja ladina "Pamphilus", keskaegne armastuspoeem < vanakreeka *Pamphilos*, mehenimi tähendusega 'kõigile armas') on teravas toonis avalik kirjutis päevakajalisel teemal, tavaliselt ilukirjandus- või publitsistikateos.

Kõige levinumad on poliitilised pamfletid, kuid pamflettideks on nimetatud tekste muilgi teemadel, nagu Eduard Vilde kirjanduslikku poleemikat. Enamasti ei ole pamfletid väga pikad (nii tähendabki inglise *pamphlet* igasugust õhukest trükist, sõltumata selle sisust), kuid ajalooliselt on esinenud ka romaanimahus pamflette. Tuntud on C. Northcote Parkinsoni pamflett "Parkinsoni seadus". Eesti autoritest on žanrimääratlust "pamflett" omaenda teoste kohta kasutanud näiteks Kusta Ükspere ("Kelmism: pamflett ühes pildis", 1921), Inno Vask ("Meie kirjandusliku kriitika pankrott: pamflett", 1925), Ülo Ennuste ("Poliitökonoomiline pamflett ja teisi tekste", 2002) ja Priit Kelder ("Pamflett meie ühiskonnast", 2009).

Kirjanduskriitik Aivo Lõhmus on nimetanud Eesti pamfletiaana tipuks Raul Sillaste satiirilist teost "Jääda iseendaks", mida Lõhmus võrdleb Rotterdami Erasmuse pamfletiga "Narruse kiituseks". Arvustuses kõrvutab ja eristab ta pamflette ja paskville, leides Sillaste teosest siiski mõlema tunnuseid: "Pamflett võitleb tõe ja õiguse eest täie usuga oma seisukohtade õigsusse, paskvill on aga žanr, mis opereerib algusest peale vale, liialduste ja lausa laimuga."

Viited
------

1. ↑  Aivo Lõhmus "Jääda iseendaks" - igati fantastiline raamat Postimees, 14. jaanuar 1999
**Palutaja** on küla Põlva maakonnas Kanepi vallas. 

Enne Eesti omavalitsuste haldusreformi 2017. aastal kuulus küla Kõlleste valda.

Asend
-----

Palutaja küla asub Põlva maakonna lääneosas. Küla piirneb põhjas Veski, idas Piigaste, lõunas Tuulemäe külaga ning läänes Valgjärve valla Abissaare, Saverna ja Tiido külaga. Küla loodeosas kulgeb piir Abissaare külaga suuremas osas mööda Leevi jõge.

Loodus
------

Küla paikneb Otepää kõrgustiku lääneservas, kõrgeim punkt 145 meetrit üle merepinna. Küngaste vahel on mitmeid väiksemaid soid (Kitsõsuu, Lakõssuu, Pirrupuusuu, Putsipurisuu, Ruusuu, Sassisuu).

Ajalugu
-------

Küla kuulus Kanepi kihelkonda.

Taristu
-------

Küla läbib Põlva–Saverna maantee.

Ettevõtlus
----------

Külas tegutsevad Käbliku puhketalu ja bussireise korraldav OÜ Tuuliku reisid.

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑  Eesti haldus- ja asustusjaotuse klassifikaator, vaadatud 9.06.2014.

| * v
* r
Kanepi valla asulad |
| --- |
| Alevikud | 

* Kanepi

 |
| Külad | 

* Abissaare
* Aiaste
* Erastvere
* Hauka
* Heisri
* Hino
* Hurmi
* Häätaru
* Ihamaru
* Jõgehara
* Jõksi
* Kaagna
* Kaagvere
* Karaski
* Karilatsi
* Karste
* Koigera
* Kooli
* Kooraste
* Krootuse
* Krüüdneri
* Lauri
* Maaritsa
* Magari
* Mügra
* Närapää
* Palutaja
* Peetrimõisa
* Piigandi
* Piigaste
* Pikajärve
* Pikareinu
* Prangli
* Puugi
* Põlgaste
* Rebaste
* Saverna
* Sirvaste
* Sulaoja
* Sõreste
* Tiido
* Tuulemäe
* Tõdu
* Valgjärve
* Varbuse
* Veski
* Vissi
* Voorepalu

 |
**Maailma Tolliorganisatsioon** (inglise keeles **World Customs Organization**, lühend **WCO**) on valitsustevaheline organisatsioon. Oma ülemaailmse liikmeskonnaga peetakse WCOd globaalseks tollide kommuuniks. WCO tegeleb kaupade klassifitseerimise, tolliväärtuste määramise, päritolureeglite, tollitulude kogumise, tarneahela turvalisuse, rahvusvahelise kaubanduse hõlbustamise, intellektuaalomandi õiguste toetamise (seoses tolli toimingute võltsimisega), terviklikkuse edendamise ja stabiilse tolli suutlikkuse tagamisega. Samuti aitab ellu viia tollireforme ja -moderniseerimisi.

1947. aastal asutasid 13 Euroopa riiki uurimisrühma, et uurida GATTi avastatud tolliprobleeme. Selle tulemusena võeti 1950. aastal vastu Tollikoostöö Nõukogu (CCC – Customs Co-operations Council) asutamise konventsioon, millele kirjutati alla Brüsselis. 26. jaanuaril 1953 toimus Tollikoostöö Nõukogu avaistung, millel osales 17 asutajariiki. WCO liikmesus laienes kõigile maailma riikidele. 1994. aastal võttis organisatsioon praeguse nime. Praegu vastutavad WCO liikmed rohkem kui 98% rahvusvahelise kaubanduse tollikontrolli eest.

WCO on rahvusvaheliselt tunnustatud kui maailma tollialaste teadmiste keskpunkt, mis mängib juhtivat rolli tolli küsimustes, aruteludes, arendamises ning tänapäevaste tollisüsteemide ja protseduuride rakendamises. On vajalik vastavalt oma liikmete vajadustele ning strateegilisele keskkonnale ja selle vahenditele.

WCO peamiseks eesmärgiks on suurendada tolliasutuse liikmete tõhusust ja tulemuslikkust, aidates seeläbi neil anda oma panus riigi arengu eesmärkidesse, eriti tulude kogumisel, riigi julgeolekul, kaubanduse lihtsustamisel ja kaubandusstatistika kogumisel.

Oma eesmärkide saavutamiseks on WCO vastu võtnud mitmeid tollialased õigusakte, näiteks:

* Rahvusvaheline konventsioon kaupade kirjeldamise ja kodeerimise (HS Convention)
* Rahvusvaheline konventsioon tolliprotseduuride lihtsustamiseks ja kooskõlastamiseks (RKC)
* ATA-konventsioon ja ajutise impordi konventsiooni (Istanbuli konventsioon)
* Arusha deklaratsioon tolli terviklikkusest
* SAFE standardite raamistik, et lihtsustada ja muuta turvalisemaks Global Trade
Malekell
Elektrooniline malekell
**Malekell** on spetsiaalne kell mängijate mõtlemisaja mõõtmiseks.

Mehaanilisel malekellal on kaks ühesugust kella, mille käigu kontrollimiseks on hoovaga ühendatud nupud. Käib see kell, mille nupp on üleval. Käigu teinud mängija vajutab omapoolse kella nupu alla ja käima hakkab teise mängija kell. Ettevalmistusajal on mõlemad nupud poolel kõrgusel ja mõlemad kellad seisavad. Mõlemale kellale seatakse niisugune näit, et mõtlemisaeg lõpeb, kui minutiosuti jõuab 12 kohale. Näidiku ülaosas on kerge vabalt rippuv nooleke, mida kella minutiosuti üles jõudes kallutab. Minutiosuti edasi liikudes jõuab kätte hetk, kui nooleke vabaneb ja kukub vertikaalasendisse. See tähistab lubatud mõtlemisaja läbisaamist.

Elektroonilisel malekellal on kaks digitaalset näidikut. Mõtlemisaja lõppemisest antakse märku kas mingi märgi vilkumisega või helisignaaliga.

Vaata ka
--------

* Male

|  |  |
| --- | --- |
|  | Pildid, videod ja helifailid Commonsis: **Malekell** |
**Maldegem** on hollandikeelne vald Belgias Flandria piirkonnas Ida-Flandria provintsis.

Asulad
------

Maldegemi endine magistraadihoone
Maldegem jaguneb järgmisteks osavaldadeks, asulateks ja piirkondadeks:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Suuremas kirjas Rooma numbritega on tähistatud osavallad. Kollakaks toonitatud alad tähistavad linnastunud piirkondi | 

| # | Nimi | Pindala(km²) | Elanikke31.12.2009 |
| --- | --- | --- | --- |
| I    (IV)(V) | Maldegem-Maldegem-Kleit-Donk | 61,08         | 16 155  12 501 2600  1054 |
| II | Adegem | 27,70 | 6042 |
| III | Middelburg | 5,86 | 589 |
|

 |

* 
* 
* 
*

Sõpruslinnad
------------

* Prantsusmaa – Ermont
* Saksamaa – Lampertheim
* Holland – Wierden
* Itaalia – Adria
* Poola – Świdnica

Viited
------

1. ↑  Wettelijke Bevolking per gemeente op 1 januari 2018, vaadatud 9.03.2019.

Välislingid
-----------

 Maldegem – pildid, videod ja helifailid Wikimedia Commonsis
* Koduleht (hollandi keeles)

Ida-Flandria provintsi vallad

Aalst | Aalter | Assenede | Berlare | Beveren | Brakel | Buggenhout | De Pinte | Deinze | Denderleeuw | Dendermonde | Destelbergen | Eeklo | Erpe-Mere | Evergem | Gavere | Gent | Geraardsbergen | Haaltert | Hamme | Herzele | Horebeke | Kaprijke | Kluisbergen | Knesselare | Kruibeke | Kruishoutem | Laarne | Lebbeke | Lede | Lierde | Lochristi | Lokeren | Lovendegem | Maarkedal | Maldegem | Melle | Merelbeke | Moerbeke | Nazareth | Nevele | Ninove | Oosterzele | Oudenaarde | Ronse | Sint-Gillis-Waas | Sint-Laureins | Sint-Lievens-Houtem | Sint-Martens-Latem | Sint-Niklaas | Stekene | Temse | Waarschoot | Waasmunster | Wachtebeke | Wetteren | Wichelen | Wortegem-Petegem | Zele | Zelzate | Zingem | Zomergem | Zottegem | Zulte | Zwalm
**Diana Laev** (21. november 1919 Pärnu – 31. august 2002 Tallinn) oli eesti tarbegraafik.

Elukäik
-------

Ta õppis aastatel 1935–1938 Pärnu I Progümnaasiumis. 1938. aastal asus õppima Riigi Tarbe- ja Kujutava Kunsti kooli Tallinnas, mille lõpetas 1942. aastal tarbegraafika erialal. Aastatel 1942–1946 oli ta tegevkunstnik Aarne Mõttuse Dekoratiivkujunduse Ateljees Tallinnas. 1946–1967 töötas Üleliidulise Kaubanduspalati Eesti osakonna reklaamibüroos. 1967–1973 oli koosseisuline kunstnik kondiitrivabrikus Kalev. 1973–1974 Toiduainetetööstuse Ministeeriumi tehnoloogiabüroo peakonstruktor.

Diana Laev oli aastakümneid tegev ka teenistuskoerte kasvatajate klubi instruktor-dresseerijana.

Looming
-------

Ta on kujundanud plakateid, reklaambrošüüre, diplomeid, auaadresse, etikette ja pakendeid, sealhulgas kondiitrivabrikule Kalev peene graafilise joonistusega maiustustekarpe. Ta on viljelenud 1940. aastail rahvapiltide laadis koloreeritud linoollõiget, hiljem guašškollaaži ja maalinud akvarellmaastikke.
Ta oli 1944. aastast Eesti Kunstnike Liidu liige. 1969. aastal valiti ta Kunstnike Liidu tarbegraafikute sektori esimeheks.

Allikas
-------

* EKABL

Viited
------

1. ↑  Ilse Rosenfeldt, Õnnitlus Diana laevale – Sirp ja Vasar, 28.11.1969
Georgi Haindrava
**Georgi Haindrava** (gruusia: გიორგი ხაინდრავა; sündinud 7. juulil 1956 Thbilisis) on Gruusia ühiskonna- ja poliitikategelane ning filmirežissöör.

Ta kogus tuntust Thbilisi veretöö käigus jäädvustatud dokumentaalkaadrite autorina.

1991. aasta septembrist detsembrini hoiti teda vahi all, süüdistatuna massirahutustele kutsumises ja Zviad Gamsahhurdia valitsuse vastaste meeleavalduste filmimise eest. Ta vabastati Eduard Ševardnadze võimule tulnud riigipöörde käigus.

Abhaasia sõja päevil (1992–1993) oli Haindrava Abhaasia küsimuste riigiminister.

Aastatel 2004–2006 oli ta Gruusia konfliktide reguleerimise minister. Haindrava enda sõnul vabastati ta sellelt ametikohalt konflikti tõttu kaitseminister Irakli Okruašviliga. On arvatud, et põhjuseks oli Haindrava vastuseis Abhaasia konflikti lahendamisele jõudu kasutades. Pärast ministriametist tagandamist liitus Haindrava Mihheil Saakašvili vastase opositsiooniga.

Välislingid
-----------

* Хаиндрава, Георгий Lentapedias
|  |  |
| --- | --- |
|  |  *See artikkel räägib Maailma Kaubandusorganisatsioonist; WTO on ka Maailma Turismiorganisatsiooni lühend* |

---

Maailma Kaubandusorganisatsiooni liikmesriigid (tume- ja heleroheline) ning vaatlejaliikmed (sinine)
**Maailma Kaubandusorganisatsioon** (inglise keeles *World Trade Organization*, **WTO**) on rahvusvaheline organisatsioon, mis reguleerib riikide omavahelist kaubandust.

Maailma Kaubandusorganisatsioon loodi 1995. aastal Üldise Tolli- ja Kaubanduskokkuleppega (*General Agreement on Tariffs and Trade*, **GATT**) ühinenud riikide baasil.

Maailma Kaubandusorganisatsioonil on 164 liikmesriiki ja 23 vaatlejaliiget, kellest enamik taotleb liikmestaatust. Vastavalt põhikirjale peavad vaatlejaliikmed (ainsa erandina Vatikan) 5 aasta jooksul vaatlejaliikmeks saamisest alustama liitumisläbirääkimisi.

Maailma Kaubandusorganisatsiooni kõrgeim organ on ministrite konverents, mis koguneb üle aasta. Organisatsioonil on ka üldnõukogu, mis rakendab konverentsil vastu võetud põhimõtteid ja vastutab igapäevase haldamise eest, ning peadirektor, kelle määrab ametisse konverents.

Maailma Kaubandusorganisatsiooni peadirektor on alates 2021. aasta märtsist Ngozi Okonjo-Iweala. 2013. aasta septembrist 2020, aasta augustini oli peadirektor Roberto Azevêdo. Organisatsiooni peakorter asub Šveitsis Genfis.

Põhimõtteliselt on kõigi otsuste vastuvõtmisel igal riigil võrdselt 1 hääl. Tegelikult ei ole niisuguseid hääletusi veel kunagi toimunud. Otsuste tegemisel on alati jõutud konsensusele. Selle puuduseks on väga suur otsustamiseks kulunud aeg. Otsused kipuvad olema ka nii üldsõnalised, et neid on võimalik mitmeti tõlgendada.

Suurima majandusega riik, mis ei kuulu Maailma Kaubandusorganisatsiooni, on Iraan.

Eesti liitus Maailma Kaubandusorganisatsiooniga 13. novembril 1999.

Maailma Kaubandusorganisatsiooni ametlik hoiuraamatukogu Eestis on Eesti Rahvusraamatukogu.

Maailma Kaubandusorganisatsiooni peadirektorid
----------------------------------------------

* Peter Sutherland, 1995
* Renato Ruggiero, 1995–1999
* Mike Moore, 1999–2002
* Supachai Panitchpakdi, 2002–2005
* Pascal Lamy, 2005–2013
* Roberto Azevêdo, 2013–2020
* Ngozi Okonjo-Iweala, alates 2021

Viited
------

1. ↑  Maailma Kaubandusorganisatsioon. "WTO Members and Observers". `{{netiviide}}`: eiran teksti "Kasutatud: 2017-01-05" (juhend)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Maailma Kaubandusorganisatsioon** |

* Maailma Kaubandusorganisatsiooni koduleht
* WTO väljaanded Eesti Rahvusraamatukogus
**Diane Charlemagne** (2. veebruar 1964 Manchester – 28. oktoober 2015) oli Suurbritannia laulja ja laulukirjutaja. 

1980. aastate lõpus lõi ta kaasa *jazz-funk*'i ja *RnB* bändis 52nd Street ja 1990. aastate alguses laulis *eurodance* muusikastiili viljelenud bändis Urban Cookie Collective. 

1990. aastatel tegi koostööd Goldiega. Muuhulgas laulis sisse Goldie lood "Inner City Life" ja "Kemistry".

2000. aastatel kuulus Moby laivbändi koosseisu.

Charlemagne tegi koostööd paljude tantsumuusika produtsentidega (nt *drum and bass*'i produtsendid High Contrast, Netsky, S.P.Y, Calibre, Cyantific ja London Elektricity ja *house*'i produtsendid Satoshi Tomiie ja Joey Negro). 

Charlemagne suri vähki.

Viited
------

1. ↑  The vocalist behind drum & bass classics like "Inner City Life" and "Kemistry" has died.. Resident Advisor. 28.10.2015.

Välislingid
-----------

* Discogs
* Charlemagne'i koduleht
* Jenna G with a tribute to Diane Charlemagne – kahetunnine raadiosaade Charlemagne'i lugudega
**A Ying** (阿英, *Ā Yīng*; kodanikunimi **Qian Xingcun** (钱杏邨, *Qián Xìngcūn*; 6. veebruar 1900 Wuhu, Anhui provints – 17. juuni 1977 ) oli hiina kirjanik, kirjandusteadlane ja kriitik. 

Ta kirjutas ajaloolisi draamasid, filmistsenaariume, novelle ja luuletusi ning töid hiina uuemast kirjandusest ja esseesid väliskirjandusest. Üks tema näidend räägib Li Zichengist.

Elulugu
-------

Ta osales 4. mai liikumises. Aastal 1926 astus Hiina Kommunistlikku Parteisse. Ta asutas Shanghais koos luuletaja Jiang Guangci'ga ühingu Taiyang (太阳, 'Päike') ning sai üheks proletaarset kirjandust taotleva liikumise algatajaks Hiinas. Talvel 1930 osales ta Vasakpoolsete Kirjanike Liiga (左翼作家同) ettevalmistustöös; ta valiti selle büroosse ja täitevkomiteesse. Teise Jaapani-Hiina sõja ajal 1930ndate lõpus oli ta Shanghai päevalehe Jiuwang Ribao (救亡日报, *Jiùwáng ​Rì​bào*) kirjandustoimetaja. Aastal 1941 juhtis ta propagandatööd Uues 4. Armees. Hiina Rahvavabariigis töötas ta kultuuri juhtimise alal, jätkates ulatuslikke kirjandusteaduslikke uurimusi. Kultuurirevolutsiooni ajal kiusati teda taga. Ta suri vähki.

Viited
------

1. ↑  Kirjanduses esineb ka ekslik sünniaasta 1905.

Välislingid
-----------

* Краткая литературная энциклопедия
* Portaal Hudong (*hiina keeles*)
**Oleh Blohhin** (ukraina keeles Олег Блохін; sündinud 5. novembril 1952 Kiievis) on Ukraina jalgpallitreener, poliitik ja endine jalgpallur (ründaja).

Jalgpallurikarjäär
------------------

Oleg Blohhin 1977. aastal
Ta mängis aastatel 1972–1988 Nõukogude Liidu jalgpallikoondises 112 mängu ja lõi 42 väravat. Nõukogude Liidu koondises löödud väravate rekord jäigi tema nimele. 1972. ja 1976. aasta suveolümpiamängude jalgpalliturniiril võitis ta Nõukogude Liidu võistkonnaga pronksmedali.

Aastatel 1969–1988 mängis ta Kiievi Dinamos 432 mängu ja lõi 211 väravat. Dinamoga tuli ta kaheksa korda NSV Liidu meistriks, võitis 1975. ja 1986. aastal UEFA karikavõitjate karika ning 1975. aastal Euroopa superkarika.

Ta oli esimene Nõukogude Liidu jalgpallur, kes välismaa klubiga lepingu sõlmis. Aastatel 1988–1989 mängis ta Austria klubis Steyri Vorwärts ja 1989–1990 Küprose klubis Limassoli Aris.

Aastal 1975 valiti ta Euroopa aasta jalgpalluriks.

Treenerikarjäär
---------------

Pärast sportlaskarjääri lõpetamist asus Blohhin tööle treenerina. Aastatel 2003–2007 ja 2011–2012 oli ta Ukraina jalgpallikoondise peatreener.

Ta on olnud järgmiste klubide peatreener:

* 1990–1993 PAE Olympiakós
* 1993–1994 PAOK
* 1994–1997 Ionikós Níkaias
* 1997–1998 PAOK
* 1998–1999 Ateena AEK
* 1999–2002 Ionikós Níkaias
* 2007–2008 FK Moskva
* 2012–2014 Kiievi Dinamo

Poliitikukarjäär
----------------

Aastal 1998 valiti Blohhin Ukraina Ülemraada liikmeks. Ta valiti tagasi ka 2002. aastal. Alates oktoobrist 2002 on ta Ukraina Ühendatud Sotsiaaldemokraatliku Partei liige.

Isiklikku
---------

Oleh Blohhini isa oli venelane ja ema ukrainlane.

Oleh Blohhin oli abielus iluvõimleja Irõna Derjuginaga, kellega tal on tütar. Teise abikaasa Angelaga on tal kaks tütart.

Viited
------

1. 1 2 3  Oleg Blokhin

Välislingid
-----------

 Oleh Blohhin – pildid, videod ja helifailid Wikimedia Commonsis
* Oleh Blohhin FIFA andmebaasis
* Oleg Blokhin
Diastereomeerid *vs* enantiomeerid
**Diastereomeerid** (ka **diastereoisomeerid**) on stereoisomeerid, mille molekulis esineb kaks või enam stereokeset (kiraalset tsentrit), kuid mis ei ole enantiomeerid (ei ole teineteise peegelpildid).

Kui kahel stereoisomeeril on vastupidine konfiguratsioon kõikides stereokeskmetes, siis need on enantiomeerid. Aga kui konfiguratsioonid erinevad vaid mõnes stereokeskmes, on tegu diastereomeeridega. Tetraeedriliste stereokeskmete korral on võimalik stereoisomeeride arv 2*n*, kus *n* on stereokeskmete arv molekulis.

Kui kaks diastereomeeri erinevad teineteisest vaid ühe kiraalsuskeskme konfiguratsiooni poolest, siis nimetatakse neid **epimeerid**.

Näide
-----

Kahe asümmeetrilise tsentriga viinhappe isomeersed molekulid: D- ja L-viinhape on enantiomeerid, mille mõlema suhtes sümmeetriatasandit omav (ei oma optilist aktiivsust) meso-viinhape on diastereomeer. 

|  |  |  |
| --- | --- | --- |
|  |  |  |
| viinhape (looduslik)L-(+)-viinhape | D-(-)-viinhape | mesoviinhape |
| (1:1)DL-viinhape"ratsemaat" |  |

Diastereomeeride füüsikalised omadused ja keemilised omadused (erinevalt enantiomeeridest) on teatud määral erinevad. Näiteks kiraalsed derivatiseerivad agendid (näiteks Mosheri happe *R*- või *S*-isomeer), reageerides enantiomeeridega, annavad diastereomeerid, millel on erinevad füüsikalised omadused ja neid võib analüüsida HPLC või TMR meetoditega. *R*-isomeeri *S*-isomeeriks või vastupidist muundumist isomeeride omavahelise koguselise tasakaalu saavutamiseks nimetatakse ratsemiseerumiseks.

Tihti käsitletakse diasteromeeridena ka geomeetrilisi isomeere, millel on kaksiksideme juures erinevad konfiguratsioonid (*E* või *Z*). Eristatakse kaksiksidemega seotud π–diastereomeere ja üksiksidemetega seotud σ-diastereomeere.

Vaata ka
--------

* Stereoisomeeria
* Kiraalsus
Georgi Lvov (1919)
**Georgi Lvov** (vene Георгий Евгеньевич Львов; 2. november (vkj. 21. oktoober) 1861 Dresden, Saksimaa kuningriik – 7. märts 1925 Pariis, Prantsusmaa) oli Venemaa riigitegelane ja Ajutise Valitsuse esimene juht alates 23. märtsist kuni 21. juulini 1917.

Georgi Lvov lõpetas Moskva ülikooli õigusteaduskonna. 1905. aastal valiti ta Venemaa Keisririigi I Riigiduumasse, konstitutsiooniliste demokraatide partei liikmena.

Aastatel 1914–1917 oli ta Ülevenemaalise haigete ja haavatute abistamise liidu esimees.

Tegevus pärast 1917. aasta veebruarirevolutsiooni
-------------------------------------------------

 *Pikemalt artiklis Georgi Lvovi esimene valitsus‎*
Vürst Lvovi juhitud liberaalse ja demokraatliku valitsuse valitsemisajal kujunes Petrogradis välja kaksikvõim üheltpoolt demokraatlikult valitud Venemaa valitsuse ja teiseltpoolt demokraatlikku riigikorda mittetunnistava, radikaalsete sotsiaaldemokraatide (bolševike), mõõdukate sotsiaaldemokraatide ning esseeride poolt moodustatud Petrogradi Nõukogu vahel.

 *Pikemalt artiklis Georgi Lvovi teine valitsus‎*
Lõpuks otsustas Lvov Sotsialistide-Revolutsionääride Partei juhtliikme Aleksandr Kerenski kasuks valitsusjuhi kohast loobuda, lootes, et vasakpoolse meelestusega elanikkond on viimase valitsemisega rohkem rahul.

Emigratsioon
------------

Pärast bolševike 1917. aasta riigipööret muutus Lvov soovimatuks isikuks ja oli mõnda aega ka vangis. Mahalaskmisest ta siiski pääses, kuna tal õnnestus põgeneda. Oma viimased eluaastad veetis ta Pariisis.
**INTERCAL** on programmeerimiskeel, mille disainisid 26. mai hommikul 1972 Donald R. Woods ja James M. Lyon Pincertoni Ülikoolis. Akronüüm INTERCAL tuleneb sõnadest *Compiler Language With No Pronounceable Acronym*. Woodsi ja Lyoni eesmärgiks oli luua keel, millel ei ole ülejäänud levinumate programmeerimiskeeltega midagi ühist. Suures osas on INTERCAL oma loojate eesmärgile truuks jäänud, jagades ülejäänud programmeerimiskeeltega vaid väga põhilisi elemente, nagu näiteks muutujad, vektorid ning sisendi ja väljundiga tegelemine.

INTERCAL-i peamiseks eripäraks on selle ülim lihtsus. Sellel on vähe võimalusi ja seega ka vähe piiranguid, mida meeles pidada. Sellest hoolimata on INTERCAL-ist kujunenud pigem väljakutse programmeerijatele kui programmeerimise õpetamise abivahend algajaile.

Lihtne Hello, world! tüüpi programm näeb INTERCAL-is välja nii:

PLEASE NOTE THAT THIS MAY ONLY RUN ON C-INTERCAL

PLEASE DO ,1 <- #13
DO ,1 SUB #1 <- #584
DO ,1 SUB #2 <- #837
DO ,1 SUB #3 <- #1100
DO ,1 SUB #4 <- #1356
DO ,1 SUB #5 <- #1615
DO ,1 SUB #6 <- #1824
DO ,1 SUB #7 <- #2135
DO ,1 SUB #8 <- #2383
DO ,1 SUB #9 <- #2642
DO ,1 SUB #10 <- #2892
DO ,1 SUB #11 <- #3140
DO ,1 SUB #12 <- #3361
DO ,1 SUB #13 <- #266
PLEASE DO ,2 <- #1
PLEASE DO .5 <- #0
PLEASE DO .4 <- #1
PLEASE COME FROM (1)
DO .6 <- ",1 SUB .4"~#255
DO .6 <- !6~#15'$!6~#240'
DO .6 <- !6~#15'$!6~#240'
DO .6 <- !6~#15'$!6~#240'
DO .1 <- .5
DO .2 <- .6
PLEASE DO (1010) NEXT
DO .3 <- .3~#255
DO .5 <- .6
DO ,2 SUB #1 <- .3
PLEASE READ OUT ,2
(1) PLEASE DO .4 <- ",1 SUB .4"~#3840

PLEASE GIVE UP

Vaata ka
--------

* Befunge
* Dis
* Malbolge

Välislingid
-----------

* Eric S. Raymondi INTERCAL-i veebileht
* Brian Raiteri INTERCAL-i veebileht
|  |  |
| --- | --- |
|  |  *See artikkel annab ülevaate väljendi* a priori *kasutamisviisidest; aprioorsuse mõiste kohta Kantil ja pärast Kanti vaata artiklit Aprioorsus* |

---

***A priori*** on ladinakeelne väljend, mille sõnasõnaline tähendus on 'eelnevast'. Seda väljendit saab kasutada täiendina (sünonüüm: "aprioorne") ja määrusena (sünonüüm: "aprioorselt").

Filosoofiline tähendus
----------------------

Aristotelese filosoofiast lähtuvalt on eristatud tunnetust, mis lähtub põhjustest ja eeldustest ning liigub edasi tagajärgede (toimete) ja järelduste juurde, (tunnetust *a priori*) ja tunnetust, mis lähtub tagajärjest ja liigub tagasi põhjuse juurde (tunnetust *a posteriori*). Esimene neist liigub selle juurest, mis on iseenesest ("looduse korras") eelnev (ladina *prior*), selle juurde, mis on iseenesest järgnev (ladina *posterior*), teine vastupidises suunas.

Gottfried Wilhelm Leibnizi järgi on tunnetus *a priori* täielik üksnes siis, kui ta jõuab viimsete ja ülimate põhjusteni, mida ta nimetas igavesteks tõdedeks. Nõnda samastas ta tunnetust *a priori* spekulatiivse tunnetusega ning tunnetust *a posteriori* kogemusliku tunnetusega. Christian Wolffi kaudu juurdus selline arusaam saksa koolifilosoofiasse.

Sellest traditsioonist pärinevad ka mõisted *a priori* ja *a posteriori* Immanuel Kanti filosoofias, mille mõjul nad on omandanud tänapäevase tähenduse. Kanti järgi on *a priori* tunnetuses see, mis ei sõltu kogemusest ning on üldine ja paratamatu, *a posteriori* aga see, mis põhineb kogemusel. Kant uurib, millised piirid on tunnetusel *a priori*.

Üldkeelne tähendus
------------------

Väljend *a priori* võib üldkeeles tähendada:

* 'ette (ära)'
* 'tõestamatult'
* 'spekulatiivselt'
* 'kogemusest sõltumatult, kogemuse-eelselt'
* 'algselt'

Vaata ka
--------

* *a posteriori*
* aprioorsus
* kaemuse aprioorsed vormid
* aprioorne otsustus
* aprioorne teadmine
* apriorism
* aprioorne tõenäosus

Välislingid
-----------

|  |  |
| --- | --- |
|  | Vikisõnastiku artikkel: **a priori** |
**Oleksandr Danõljuk** (ukraina keeles Олександр Олександрович Данилюк *Oleksandr Oleksandrovõtš Danõljuk*; sündinud 22. juulil 1975 Grigoriopolis Moldaavia NSV-s) on Ukraina poliitik ja riigitegelane.

Elu ja haridus
--------------

Ta sündis aastal 1975 Grigoriopolis Moldaavia NSV-s (praegu Transnistria Moldaavia Vabariik). Ta lõpetas Kiievi 15. Keskkooli, seejärel Ukraina Rahvusliku Tehnikaülikooli "Igor Sikorski nimelise Kiievi Polütehnilise Instituudi" juures oleva Investeerimise ja Mänedžmendi Instituudi, hiljem lõpetas ta Indiana Ülikooli juures oleva ärikooli.
Ta töötas kolm aastat firmas McKinsey & Company, tegeldes mitmesuguste projektidega Londonis ja Moskvas, seejärel juhtis ta aastatel 2006–2010 investeerimisfonde Londonis ja Luxembourgis.

Ukraina riigi teenistuses
-------------------------

Septembrist 2010 juhtis ta Majanduslike reformide juurutamise koordineerimiskeskust. 17. juulist 2014 oli ta Ukraina presidendi alaline esindaja Ukraina Ministrite Kabineti juures. Ta oli 25. septembrist 2015 kuni 14. aprillini 2016 Ukraina Presidendi Administratsiooni ülema asetäitja ning 14. aprillist 2016 kuni 7. juunini 2018 Ukraina rahandusminister. 

### Ukraina Rahvusliku Julgeoleku ja Kaitse Nõukogu

28. mail 2019 määras president Zelenskõi Danõljuki oma ukaasiga Ukraina Rahvusliku Julgeoleku ja Kaitse Nõukogu sekretäriks.

Isiklikku
---------

Oleksandr Danõljuk on abielus ja tal on kaks poega. 23. aprillil 2016 teatas ta, et loobub Suurbritannia kodakondsusest, kuna kavatseb oma poliitilise karjääri üles ehitada Ukrainas; samal ajal abikaasa ja pojad jäid Ukraina-Suurbritannia topeltkodakondsusse.

Viited
------

1. ↑  УКАЗ ПРЕЗИДЕНТА УКРАЇНИ №327/2019, Про призначення О.Данилюка Секретарем Ради національної безпеки і оборони України, 28.05.2019
2. ↑  Ukraina rahandusministri Danõljuki naisel on topeltkodakondsus

Välislingid
-----------

* Службу финрасследований будут создавать по проекту Минфина времен Данилюка - ZN.ua, 13.08.2019
* Данилюк заявил, что акционером "Укроборонпрома" будет не Кабмин, а Минобороны - Lb.ua, 08.09.2019
* Данилюк: МВФ озвучил Зеленскому обеспокоенность делом ПриватБанка - Liga Novosti, 03.10.2019

  


|  |  |  |
| --- | --- | --- |
| Eelnev**Natalia Jaresko** | **Ukraina rahandusminister**2016-2018 | Järgnev**Oksana Markarova** |

|  |  |  |
| --- | --- | --- |
| Eelnev**Oleksandr Turtšõnov** | **Ukraina Rahvusliku Julgeoleku ja Kaitse Nõukogu sekretär**2019 | Järgnev**Oleksi Danilov** |
|  |
| --- |
|  |
| Medalikohad |
| Copa América |
| **Pronks** | 2019 |  |

**Matías Ezequiel Suárez** (sündinud 9. mail 1988 La Faldas) on Argentina jalgpallur, kes mängib ründajana Argentina kõrgliiga klubis River Plate.

Ta alustas klubikarjääri Argentina klubis Club Atlético Belgrano.

Aastatel 2008–2016 mängis ta Belgia kõrgliigaklubis RSC Anderlecht. Ta tuli klubiga neli korda Belgia meistriks. Individuaalselt oli tema edukaim hooaeg Belgias 2011–12, mil ta lõi liigas 12 väravat ja andis 16 väravasöötu. Ta valiti sel hooajal lisaks Belgia kõrgliiga hooaja parimaks mängijaks. Belgiast otsus ta lahkuda 2016. aasta märtsis seal toimunud terrorirünnaku tõttu.

Aastatel 2016–2019 mängis ta Argentina kõrgliigas jällegi Belgrano ridades. 2019. aastal liitus ta River Plate'iga

Argentina jalgpallikoondises tegi Suárez debüüdi 22. märtsil 2019 sõprusmängus Venezuela vastu. Ta kuulus Argentina koondisse 2019. aasta Copa Américal.

Saavutused
----------

R.S.C. Anderlecht
* Belgia kõrgliiga: 2009–10, 2011–12, 2012–13, 2013–14
* Belgia superkarikas: 2010, 2012, 2013, 2014

River Plate
* Recopa Sudamericana: 2019

Viited
------

1. ↑  "Anderlecht striker Matias Suarez "will leave Belgium in June" after Brussels attacks made him fear for his life". Daily Mirror. 23.3.2016. Vaadatud 13.1.2021
Jäälõhkuja Georgi Sedov NSV Liidu margil (1977)
**Georgi Sedov** (vene "Георгий Седов") oli Venemaa jäälõhkuja, aurulaev. 

See sai nime vene polaaruurija Georgi Sedovi (1877–1914) auks.

Laev valmis Šotimaal Glasgow's 25. detsembril 1908. Vette lasti järgmisel aastal. Algne nimi oli Beothic Newfoundlandi saare põliselanike, indiaani hõimu järgi. Laeva kodusadam oli Saint Denis.

Laeval oli kolm trümmi, mis mahutasid kokku 1350 tonni kivisütt. Ilma varusid täiendamata jätkus kütust 3000 km läbimiseks.

Selleks, et laev paremini jääle vastu peaks, oli tema kere tugevdatud. Veeliini juures oli 22 mm paksune jäävöö. Pardad olid sirge seinaga.

Venemaa kaubandus- ja tööstusministeerium ostis laeva aastal 1916 ettevõttelt Job Brothers & Co. Ltd. Sama aasta detsembris arvati laev Venemaa kaubalaevastikku, jaanuaris 1917 varustati 76 mm suurtükiga ja arvati Põhja-Jäämere laevastiku koosseisu. Kuni 1919. aastani kasutati seda Valges meres jäälõhkujana ja kaubalaevana väljaspool navigatsioonihooaega. Aastatel 1917–1919 kuulus laev valgekaartlastele.

Kõigis ametlikes dokumentides oli laeva nimi Georgi Sedov. Sellest hoolimata kirjutati ükskord, kui laev oli tarvis üle värvida, pardale suurte tähtedega laeva nimeks G. Sedov.
AS **INKO Balti Pank** oli aastail 1994–1997 tegutsenud Eesti krediidiasutus.

INKO Balti Pank moodustati, kui Ukraina INKO pank ostis 11. aprillil 1994 pankrotistunud Revalia panga vara sama aasta augustis. INKO Balti Pank sai tegevuslitsentsi 29. septembril 1994 ning alustas reaalset tegevust 1995. aasta märtsis. Panga põhiliseks tegevussuunaks Eesti ja Ukraina kauba ja teenuste eest tasutavate vahendite vahendamine. 

1995. aasta kanti läbi INKO Balti Panga, Altai kraist Venemaa eelarverahadest välja petetud 13,5 miljonit dollarit, mis pangas konverteeriti ja kanti üle Euroopasse. Panga ruumides teostati seoses rahapesukahtlusega läbiotsimine.

28. augustil 1997 otsustasid INKO Balti Panga aktsionärid erakorralisel koosolekul panga likvideerida. Eesti Pank lõpetas panga tegevuslitsentsi 2. septembril 1997, kuna INKO Balti Pank ei suutnud täita aktsiaseltsile ja pangale esitatavaid aktsiakapitali ja omavahendite nõuet.

INKO Balti Panga pankrot kuulutati välja 6. jaanuaril 1999.

Viited
------

1. ↑  ISESEISVATEKS VÄLISARVELDUSTEKS VOLITATUD PANGAD seisuga 11. aprill 1995. AMEERIKA BALTI PANK, eestipank.ee
2. ↑  "INKO Balti pank otsib liitlast" Äripäev, 6. november 1995
3. ↑  "INKO Balti Panga kaudu käis rahapesu" Õhtuleht, 1. oktoober 1997
4. ↑  "INKO Balti Pank lõpetab tegevuse" Postimees, 2. september 1997
5. ↑  "INKO Balti Pank litsentsita" arileht.delfi.ee, 2. september 1997
6. ↑  "INKO Balti Pank põhjas" arileht.delfi.ee, 7. jaanuar 1999

Välislingid
-----------

* INKO Balti Pank on raskustes, www.postimees.ee, 21. august 1997
* INKO Balti Pank põhjas, arileht.delfi.ee, 7. jaanuar 1999
Matvei Safonov (2020)
**Matvei Jevgenjevitš Safonov** (vene keeles Матвей Евгеньевич Сафонов; sündinud 25. veebruaril 1999 Stavropolis) on Venemaa jalgpallur, kes mängib väravavahina Venemaa kõrgliiga klubis Krasnodar ja Venemaa jalgpallikoondises.

Krasnodariga liitus ta 2015. aastal. Krasnodari meeskonnas debüteeris ta Venemaa kõrgliigas 13. augustil 2017 mängus Permi Akmari vastu.

Venemaa jalgpallikoondises debüteeris Safonov 1. juunil 2021 sõprusmängus Poola vastu. Ta kuulub Venemaa koondisse 2020. aasta Euroopa meistrivõistlustel.

| * v
* r
Venemaa koondis  –  UEFA Euro 2020 |
| --- |
| 

* 1 Šunin
* 2 Fernandes
* 3 Divejev
* 4 Karavajev
* 5 Semjonov
* 6 Tšerõšev
* 7 Ozdojev
* 8 Barinov
* 9 Sobolev
* 10 Zabolotnõi
* 11 Zobnin
* 12 Djupin
* 13 Kudrjašov
* 14 Džikija
* 15 Mirantšuk
* 16 Safonov
* 17 Golovin
* 18 Juri Žirkov
* 19 Žemaletdinov
* 20 Ionov
* 21 Fomin
* 22 Dzjuba (c)
* 23 Kuzjajev
* 24 Jevgenjev
* 25 Makarov
* 26 Muhhin
* Treener: Tšertšessov

 | Venemaa |
**Saluzzo markkrahvkond** oli ajalooline Itaalia riik, mis sisaldas Prantsuse ja Piemonte territooriume Alpides.

Markkrahvkonna territooriumid
-----------------------------

Saluzzo markkrahvkond hõlmas Cuneo ja Torino provintside osi ja mõnikord alasid, mis nüüd on Prantsuse kontrolli all. Kuid ajalooliselt oli Saluzzo maa-ala Stura, Po ja Alpide vahel. Del Vasto perekond, kes valitses Saluzzot kogu selle eluaja, omas ka muid maa-alasid Liguurias ja Itaalias paljude korraldatud abielude kaudu, kuid Saluzzo ei annekteerinud neid territooriume kunagi. Arvatavasti, kui ei oleks olnud Savoia edenemist Itaalias, võinuks Saluzzo olla võimeline vallutama veel Piemonte maid, mis oleks tähendanud ühte peamist Itaalia *sinjoriiat*.

Del Vasto valitsemine
---------------------

Liguuria iidne ja aadlidünastia asus piirkonnas ümber Ventimiglia. Del Vasto perekond sai linna isandateks, kui Olderico Manfredi II Torinost otsustas selle läänistada Bonifacio del Vastole kui markiile. Tema vanem poeg Manfredo päris selle. Sellest hetkest alates sai del Vasto Piemonte linna markiiks ja käsitles tiitlit dünastiliselt, nagu tõeline sinjoriia. 

Manfredo II püüdis markkrahvkonda laiendada, võideldes Savoiaga. Pärast Manfredo surma pidi tema lesk Alasia andma neile aastas mitu korda andamit: nendest andamitest rajas Savoia nõude markkrahvkonna üle, mis viis nad korduvate kokkupõrgeteni nõrga markiiga. 

Castello della Manta, iidne Saluzzo isandate valdus
Sageli räsituna sisetülidest jõudis Saluzzo suurima hiilguseni markiide Ludovico I ja Ludovico II ajal 15. sajandil: esimene suutis sõjakas Itaalias tegutseda neutraliteedipoliitikaga vahendajana lahkhelide vahel ning sai tasu keisrilt ja Prantsusmaa kuningalt; teine otsis hiilgust lahinguväljal, sai korduvalt peksa, algatades markkrahvkonna hiilguse lõpu. Kuid oma valitsusajal hoolitses ta kaubanduse arengu eest, ehitades esimese Alpitunneli, Buco di Viso ühendas Saluzzo turvaliselt Dauphiné ja Provence-iga. 

Kuid pärast tema surma võitlesid tema lapsed ägedalt trooni pärast, kurnates maapiirkondi ja kuivatades rahavoogusid: kui oli võimalik kord taastada, oli liiga hilja: Prantsusmaa hoidis markkrahvkonnal silma peal ja pärast viimase markii Gabriele kukutamist oli formaalsus see Prantsuse krooni poolt annekteerida. 

Saluzzo muutus pooleks sajandiks Prantsusmaa osaks, kuni Savoia suutis Lyoni lepinguga selle endale saada ja vahelduva eduga kontrolli säilitada kuni Itaalia ühinemiseni.

Vaata ka
--------

* Saluzzo
* Saluzzo markiide loend
* Savoia krahvkond
* Savoia hertsogkond
* Piemonte
* Cuneo provints
**Astmeliseks polümerisatsiooniks** nimetatakse polümeeri tekkimist monomeeri molekulide funktsionaalsete rühmade reaktsioonis osalemise kaudu. Astmelise polümerisatsiooni korral tekivad stabiilsed vaheühendid reas monomeer→dimeer→trimeer→...oligomeer→...polümeer. Erinevalt ahelpolümerisatsioonist ei teki siin aktiivseid intermediaate nagu radikaalid või ioonid.

Astmelise polümerisatsiooni mehhanism esineb polükondensatsioonireaktsioonide korral. Kui monomeeri molekulis on enam kui kaks funktsionaalrühma, siis on tõenäoline hargnenud struktuuride ja võrkstruktuuridega polümeeride teke.

Astmelise polümerisatsiooni teel sünteesitakse näiteks polüuretaane; reaktsioon viiakse läbi kõrgendatud temperatuuril happeliste katalüsaatorite osalusel. Polüuretaani süntees dioolist ja diisotsüanaadist:

HO—R1—OH + nO=C=N—R2—N=C=O → HO(—R1—O—OC—NH—R2)n—N=C=O

Vaata ka
--------

* Polümerisatsioon - selles artiklis on toodud astmelise ja ahelpolümerisatsiooni võrdlus
* Polükondensatsioon
* Polümeer
* Dendrimeer
|  |  |
| --- | --- |
|  |  *See artikkel räägib poliitikust; helilooja kohta vaata artiklit Georgi Atanasov (helilooja)* |

---

**Georgi Ivanov Atanasov** (bulgaaria keeles *Георги Иванов Атанасов*; 10. juuni 1933 – 31. märts 2022) oli Bulgaaria poliitik, peaminister aastatel 1986–1990. 

1992. aastal mõistis kohus Atanasovi finantskuritegude eest 10 aastaks vangi, kuid 1994. aastal andis president talle armu. 

|  |  |  |
| --- | --- | --- |
| Eelnev**Griša Filipov** | **Bulgaaria peaminister**1986–1990 | Järgnev**Andrej Lukanov** |

Bulgaaria peaministrid

**Bulgaaria kuningriik:** Burmov | Drumev | D. Cankov | Karavelov | Ehrnrooth | *koht täitmata* | Sobolev | D. Cankov | Karavelov | Drumev | Karavelov | Radoslavov | Stoilov | Stambolov | Stoilov | Grekov | Ivančov | Petrov | Karavelov | Danev | Petrov | Petkov | Stančov\* | Gudev | Malinov | Gešov | Danev | Radoslavov | Malinov | Teodorov | Stambolijski | A. Cankov | Ljapčev | Malinov | Mušanov | Georgiev | Zlatev | Tošev | Kjoseivanov | Filov | Gabrovski\* | Božilov | Bagrjanov | Muraviev | Georgiev

**Bulgaaria Rahvavabariik:** G. Dimitrov | Kolarov | Červenkov | Jugov | Živkov | Todorov | Filipov | Atanasov | Lukanov

**Bulgaaria Vabariik:** Popov | F. Dimitrov | Berov | Indzhova | Videnov | Sofiyanski | Kostov | Sakskoburggotski | Stanišev | Borisov | Rajkov | Orešarski | Bliznaški | Borisov | Gerdžikov | Borisov | Petkov | Donev | Denkov
2016
**Georgi Ruslanovitš Balakšin** (vene keeles Георгий Русланович Балакшин; sündinud 6. märtsil 1980  Lenini rajoonis Jakuudi ANSV-s) on jakuudi rahvusest Sahha poliitik ja endine poksija, olümpiamedalist, Põhjatähe ordeni kavaler.

Ta võitis poksi kärbeskaalus 2008. aasta suveolümpiamängudel Pekingis pronksmedali. Ta on kolmekordne Euroopa meister (2002, 2004, 2006) ja paljukordne Venemaa meister.

Haridus ja töökäik
------------------

Ta lõpetas 2006. aastal  Ammossovi-nimelise Jakutski Riikliku Ülikooli erialal "kehakultuur ja sport" ja 2011. aastal 
 Venemaa Föderatsiooni Presidendi juures asuva Venemaa Rahvamajanduse ja Riigiteenistuse Akadeemia (kutsutakse ka Presidendi akadeemiaks) jurisprudentsi erialal.

2010. aastal valiti ta Sahha parlamendi Il Tümene rahvasaadikuks. Alates 2013. aastast töötab ta Sahha (Jakuutia) Vabariigi spordiministeeriumis, algul ministri esimese asetäitjana, alates 2016. aastast ministrina.

 Venemaa teenelise meistersportlase rinnamärk

Tunnustus
---------

* 2002 – Sahha (Jakuutia) Vabariigi teeneline kehakultuuri- ja sporditöötaja
* 2002 – Venemaa teeneline meistersportlane
* 2008 –  Põhjatähe orden

Viited
------

1. ↑  Обращение ректора. ranepa.ru
2. ↑  Руководство Министерства спорта[*alaline kõdulink*]. minsport.sakha.gov.ru
**iOS 6** on versioon iOS-i mobiilseadme operatsioonisüsteemist Apple Incilt. Viimane versioon iOS 6-st on 6.1.3. Enne seda oli väljas iOS 5.

Ajalugu
-------

Opsüsteemi iOS 6 esitleti 11. juunil 2012, WWCD 2012-el. Sarnaselt eelmiste iOS-i versioonidega ei toeta see vanemaid seadmeid, eriti iPodi (3. põlvkond) ja iPadi (originaal). See versioon toetab iPhone 3GS-i või uuemat, iPod touchi (4. põlvkond) või uuemat, iPad 2 või uuemat versiooni ja iPad mini.

12. septembril 2012 San Francisco Yerba Buena kunstikeskuses avaldas Apple kolm IOS 6-ga seotud toodet; järgmise põlvkonna iPhone'i, (iPhone 5) väljatulekuaja, äsja ümberkujundatud iPod Touchi (5. põlvkond) ja eeldatava iOS 6.0 väljatulekuaja. Teatati, et iOS 6 tuleb välja 19. septembril.

Kuigi iOS 6 oli iPhone 5-ga kaasas, alustades tööd 21. septembrist, siis teiste seadmete jaoks oli see vaja uuendada või installida see iTunesi kaudu hangituna. Värskendus iTunesi versioonile 10.7, mis ilmus 12. septembril, oli vajalik paigaldada läbi iOS 6.

Funktsioonid
------------

iOS 6-lt on eemaldatud 2 märkimisväärset äppi: Google Maps ja YouTube.

Vaata ka
--------

* iOS
* iOS 10
* iOS-i ajalugu

Viited
------

1. ↑  Pollicino, Joe (12.09.2012). "Apple's September 12th event roundup: iPhone 5, new iPods, iOS 6, Lightning and everything else". Engadget. Vaadatud 13.09.2012.
2. ↑  Donna Tam (12. september 2012). "Apple's iOS 6 release date: Start your downloads on Sept. 19". *CNET*. Vaadatud 19. september 2012.
3. ↑  Apple iOS 6 Here Next Week, iTunes Update Today, New iTunes in OctoberApple iOS 6 Here Next Week, iTunes Update Today, New iTunes in October (vaadatud 12. august 2017, avaldatud 12. september 2012)
**"Ideaalmaastik"** on Eesti film aastast 1980. Filmi stsenaariumi aluseks on Karl Helemäe jutustus "Kevadkülvi volinik".

Film taastati digitaalselt aastal 2008, taastatud filmi pikkus on 86 minutit.

Filmi loomisest on Anne-Mari Müller teinud dokumentaalfilmi "Mida külvad...", kus filmi tegijad ja näitlejad meenutavad vanades võttepaikades filmi sündi.

Sisu
----

Filmi tegevus toimub Teise maailmasõja järgses Eestis. Nooruke komsomoliaktivist Mait Kukemeri saabub kinoauto kastis Metsa kolhoosi. Kevadkülvi volinikuna peab ta põliseid maainimesi põllule kamandama, isegi kui vesi lirtsub üle saapaääre ja masinad kinni jäävad. Kolhoosi esimees Harald Tuvike lubab kõike homseks, seistes talupojatarkusega vastu võimu arututele nõudmistele. Esmakordselt elus puutub Kukemeri kokku tõeliste probleemidega. Vaatamata komsomoliülesandele pühendab nooruk järjest rohkem tähelepanu kohalikule pioneerijuhile. Enne õiget aega külvata ei taha keegi ja Kukemeri mässib end rajooni juhtkonna ees järjest keerulisemate hädavalede võrku. Ent kommunistliku partei ees ei jää miski saladuseks.

Auhinnad
--------

* San Remo filmifestival – žürii eripreemia
* Üleliiduline filmifestival – I preemia

Osades
------

* Arvo Kukumägi – volinik Mait Kukemeri
* Tõnu Kark – esimees Harald Tuvike
* Kalju Komissarov – rajoonikomitee sekretär Tamm
* Priit Adamson – Asser
* Reet Paavel – Liina Aas
* Aarne Üksküla – Liina isa Mihkel Aas
* Paul Poom – Peeter Viksur
* Aire Juhanson – Peeter Viksuri naine
* Urmas Kibuspuu – Vidrik Kits
* Viire Valdma – Reet Pärn

Viited
------

1. ↑   Jaak Lõhmus (07.11.2008). "Esivanemate unustatud varjud". *Sirp*. Sihtasutus Kultuurileht. Vaadatud 28.12.2009.

Välislingid
-----------

* Ideaalmaastik andmekogus IMDb (inglise)